MONO บวกเกือบ 2% ลุ้นกำไร Q2/60 พุ่งกระฉูด รับอัตราค่าโฆษณาที่สูงขึ้น
MONO บวกเกือบ 2% ลุ้นกำไร Q2/60 พุ่งกระฉูด รับอัตราค่าโฆษณาที่สูงขึ้น ล่าสุด ณ เวลา 10.40 น. ราคาอยู่ที่ 3.76 บาท บวก 0.06 บาท หรือ 1.62% สูงสุดที่ 3.78 บาท ต่ำสุดที่ 3.74 บาท มูลค่าซื้อขายที่ 81.30 ล้านบาท โบรกฯ แนะ “ซื้อ” ชูเป้า 3.98 บาท 
5 ก.ค. 2560

ผู้สื่อข่าวรายงานว่า ราคาหุ้นบริษัท โมโน เทคโนโลยี จำกัด (มหาชน) หรือ MONO ณ เวลา 10.40 น. ราคาอยู่ที่ 3.76 บาท บวก 0.06 บาท หรือ 1.62% สูงสุดที่ 3.78 บาท ต่ำสุดที่ 3.74 บาท มูลค่าซื้อขายที่ 81.30 ล้านบาท ขณะที่ดัชนีตลาดหุ้นไทยโดยรวมบวก 0.20%

ด้าน บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” MONO ให้ราคาเป้าหมาย 3.98 บาท/ หุ้น คาดว่ากำไรสุทธิในไตรมาส 2/60 จะอยู่ที่ 54 ล้านบาท (เพิ่มขึ้น 134% จากไตรมาสก่อน , เพิ่มขึ้น 314% จากปีก่อน) จากอัตราค่าโฆษณาที่สูงขึ้นของช่อง TV ดิจิตอล (MONO 29) และอัตราการขายโฆษณาที่เพิ่มขึ้นเป็น 90%
โดยยังคงประมาณการกำไรสุทธิปี 2560 เอาไว้ที่ 181 ล้านบาท เนื่องจากคาดว่าแนวโน้มธุรกิจจะสดใสขึ้นในครึ่งหลังของปีนี้ จากรายได้ที่เพิ่มขึ้นของธุรกิจทีวี (ธุรกิจหลัก) และรายได้ที่ปรับตัวดีขึ้นของธุรกิจอื่น พร้อมยังคงราคาเป้าหมายในอีก 12 เดือนข้างหน้าเอาไว้ที่ 3.98 บาท
ทั้งนี้ อัตราค่าโฆษณาของ MONO 29 ซึ่งเป็นช่องทีวีดิจิตอลของบริษัท (ธุรกิจหลัก) เฉลี่ยเพิ่มขึ้น 4% จากไตรมาสก่อน เป็น 26,000-27,000 บาท/นาทีในไตรมาส 2/60 (เพิ่มขึ้น 4% จากไตรมาสก่อน) จากการที่เรตติ้งเฉลี่ยเพิ่มขึ้นจาก 0.70 ในไตรมาส 2/60 และ 0.88 ในไตรมาส 1/60 เป็น 0.90 ในไตรมาส 2/60 โดยยังคงอยู่ในอันดับที่สี่
นอกจากนี้ ยังคาดว่าอัตราการขายเวลาโฆษณาโดยเฉลี่ยของช่อง MONO 29 ในไตรมาส 2/60 จะสูงถึง 90% (18 ชั่วโมง) จากฐานที่ต่ำในไตรมาส 1/60
ทั้งนี้ คาดว่ารายได้ของ MONO จะเพิ่มขึ้นเป็น 699 ล้านบาท (เพิ่มขึ้น 10% จากไตรมาสก่อน , เพิ่มขึ้น 19% จากปีก่อน) ซึ่งรายได้ที่เพิ่มขึ้นจะมาจากการเติบโตของช่อง MONO 29 ในขณะที่คาดว่ารายได้จากธุรกิจอื่นจะทรงตัว โดยคาดว่าอัตรากำไรขั้นต้นจะเพิ่มขึ้นจาก 30% ในไตรมาส 1/60 เป็น 30.6% จากรายได้ที่เพิ่มขึ้น
ขณะที่ คาดว่าสัดส่วนค่าใช้จ่ายในการขายและบริหาร/ยอดขาย จะลดลงเหลือ 19.5% จาก 21.7% ในไตรมาส 1/60 ดังนั้น จึงคาดว่ากำไรสุทธิในไตรมาส 2/60 จะอยู่ที่ 54 ล้านบาท
โดยถ้าหากกำไรในไตรมาส 2/60 เป็นไปตามที่คาดไว้ กำไรสุทธิในครึ่งแรกของปีนี้จะคิดเป็นสัดส่วน 43% ของประมาณการปี 2560 แต่อย่างไรก็ตามยังคงประมาณการกำไรสุทธิปี 2560 เอาไว้ที่ 181 ล้านบาท เนื่องจากคาดว่าแนวโน้มธุรกิจจะสดใสขึ้นในครึ่งปีหลังจากการที่รายได้เพิ่มขึ้น
โดยปัจจัยสำคัญที่จะช่วยหนุนให้รายได้ในครึ่งปีหลังเพิ่มขึ้นได้แก่ อัตราค่าโฆษณาของช่อง MONO 29 ที่คาดว่าจะเพิ่มขึ้นตามเรทติ้งของช่อง และรายได้จากธุรกิจอื่นปรับตัวดีขึ้น โดยเฉพาะบริการดูหนังแบบบอกรับสมาชิก (Monomaxx) ซึ่งเริ่มมีบริการรองรับการใช้เทคโนโลยีใหม่ๆ (เช่น Virtual Reality headset or 360 VR ฯลฯ) สำหรับชม Video On Demand (VOD) และการขยายตัวสู่ธุรกิจสื่อดิจิตอลเพิ่ม โดยการหาพันธมิตร และโฆษณาเพิ่มบนเว็บไซด์ของบริษัท (Mthai.com) รวมทั้งเตรียมที่จะเปิดตัว VDO portal platform ใหม่ (SEEME) ในเดือนสิงหาคม 2560